PITANJA I ODGOVORI 


IZGUBITI OD KOGA ILI IZGUBITI S KIM 


.. Pita nas jedan čitalac, da li je pravilno 
reći, da je Gligorić izgubio od Unzickera, 
kako u posljednje vrijeme pišu neke 
novine, ili je bolje reći, da je izgubio 
s Unzickerom, kako se većinom govori i 
piše. 

Kao što svi šahisti znaju, izraz izgubiti 
s kime zapravo je skraćen šahovski izraz 
umjesto duljega izgubiti igru (igrajući) 


s kime. Izraz izgubiti od koga nije potvr-: 


đen ni kod starijih ni kod novijih dobrih 
pisaca, a razvio se nepotrebno i nepravilno 
žbog shvaćanja, dabi tko mogao pomisliti, 
da su i jedan i drugi, koji se spominju, 
izgubili partiju (igru) možda s nekim 
trećim. Slično je i sa skraćenim izrazom 
dobiti s kime umijesto potpunoga dobiti 
igru (igrajući) s kime, na pr. Rabar je 
dobio s Barczom. Kao što bi u prvom slu- 
čaju bilo pogrešno, ako bi tko shvatio, 
da su i Gligorić i Unzicker izgubili par- 
tiju, tako bi u ovom drugom slučaju ta- 
kođer bilo pogrešno shvaćanje, da su i 
Rabar i Barcza dobili partiju. 

Prema tome vijest naših novinara sa ša- 
hovskoga interzonalnoga turnira u Stock- 
holmu, da je Gligorić izgubio od Unzic- 
kera, pogrešno je stilizirana, isto tako, kao 
što je i pogrešna stilizacija Rabar je do- 
bio od Barcze. Takve pogrešne stilizacije 
može dati samo nešahist, kojemu nije u 
svijesti skraćenost šahovskoga izraza izgu- 
biti ili dobiti s kim pa se boji pogrešnog 
shvaćanja. 

Pravilno je dakle samo izgubiti s kim i 
dobiti s kim, pa tako treba i govoriti i 
pisati. ) 8: či 


ČITA SE ŠENOU ILI ČITA SE ŠENOA 


Uredništvo »Jezika« primilo je ovaj upit: 

»Na početku g. 1952. izašla je u Za- 
grebu, u nakladi »Mladosti«, popularna 
knjižica »Kemija razbibriga«, koju sam 
preveo iz američkog izvornika. Primivši 
gotovu knjigu začudio sam se, kad sam 


\ 


u njoj našao izričaje, koji nisu potekli iz 
moga pera. Ne bih se možda na to osvr- 
tao, da nisam kao prevodilac spomenut na 
istaknutom mjestu knjige, a ne bih htio 
odgovarati za jezik knjige, kakva je iza- 
šla iz štampe. Od preinaka moga prije- 
voda iznosim ovdje dvije, za koje mislim 
da će zanimati širu javnost. B 

Na str. 50. čitamo, različno od mog iz- 
ratka: »Kad se tako tekućini dodalo do- 
voljnu količinu octa...« Toga ne bih ni- 
kada napisao i nisam zaboravio, da je 
protiv takvih konstrukcija pred mnogo 
godina pisao Mirko Divković u »Nastav- 
nom vjesniku« (knjiga XXI., 1913). Zar 
su one od onda možda postale bolje? Go- 
tovo bih mislio, da jesu, jer ih susrećemo 
u izobilju. Za potvrdu tome mogao bih 
navesti niz primjera iz novina, koje su 
mi baš pri ruci. Neka bude dosta ovaj je- 
dan: »Čini se čudnim, da se prosječno iz 
hrvatske književnosti mnogo čita Kolara, 
Kumičića, Šenou, Novaka Simića i Đal- 
skog .. .« (Zagrebački »Vjesnik«, br. 2379 
(29) od 19. XI. 1952., str. 5.) 

Druga primjedba tiče se riječi, koja se 
u najnovije doba često upotrebljava i 
ondje, gdje treba, i još više, gdje — mi- 
slim — ne treba. Na str. 18. moja se 
zamršenija molekula pretvorila u slože- 
niju molekulu. A ipak se značenja riječi 
zamršen i složen ne poklapaju. Na primjer, 
rečenice, koje gramatika zove složene, 
mogu biti vrlo kratke i jasne i nipošto 
ne treba da budu zamršene, t.j. kompli- 
cirane ili čak nerazumljive. Uostalom, kad 
bi i bilo zamršen i složen isto, ne bi tio 
dovoljan razlog, da se prva riječ proskri- 
bira. 

Bio bih zahvalan stručnjaku filologu, 
koji bi ocijenio ispravke, koje sam ovilje 
prikazao. Stanko Hondi« 


Prevodilac, sveuč. prof. dr. Stanko Hondi 
zaista s pravom prigovara preinaci ovih 
dvaju mjesta. Već je u 2. broju »Jezika« 
napomenuto, da uz 'pasivni glagol ne-do- 


lazi objekt u akuzativu, nego se naprotiv 
objekt aktivne rečenice pretvara u subjekt 
pasivne. Aktivna rečenica Čitaju Šenou 
pretvara se u pasivnu ovako: Čita se Šenoa, 
Tako onda spomenute rečenice treba da 
glase: »Kad se tako tekućini dodala do- 
voljna količina octa... Čini se čudno, da 
se prosječno iz hrvatske književnosti 
mnogo čita Kolar, Kumičić, Šenoa, Novak 
Simić i Đalski...« Ovu pogrešnu kon- 
strukciju osudio je i prof. Maretić 1924. u 
Jezičnom savjetniku (str. XXVIIL.). 
Zamršen i složen nisu identični pojmovi 
i ne mogu se jedan drugim zemjenjivati. 
Prema tome zaista izdavači knjiga grije- 
še, ako popravljaju tekstove onako od 
oka, ne oslanjajući se na gramatičke i 
pravopisne propise. 1% di 


JE LI POŠTO UZROČNI ILI 
VREMENSKI VEZNIK 


U dnevnoj štampi i,u časopisima kadšto 
se susreću primjeri, u kojima se veznikom 
pošto ne kazuje vrijeme, nego uzrok ti 
razlog, zašto se nešto dogodilo ili zašto 
se nešto događa. U »Glasu rada« od 1. V. 
1952. nalazi se na pr. i ova rečenica: 
»>Pošto ste vi bili na godišnjem odmoru 
(zarez!) vama je pripadala plaća«, gdije 
je mjesto pošto trebalo da stoji buđući da 
(Budući da ste bili na godišnjem odmoru, 
pripadala vam je plaća). Sličnih primjera 
ima i u »Narodnom listu« (14. IX. 1952: 
Pošto (mj. budući da) tako veliku svotu 
nije moguće osigurati u budžetu, ne će 
preostati drugo (zarez!) nego da se isho- 
di dugoročni zajam), u »Borbi« (25. IX. 
1952: Pošto (mj. budući da) se radi o 
jednom (nepotrebno!) važnom pitanju, ... 
mislim (zarez!) da je o ovome potrebno 

razviti diskusiju), u »Vjesniku« (10. XI. 
1952: odbornici i odbori, čije (mi. kojih) 
se funkcije znatno proširuju (zarez!) pošto 
(mj. jer) odlučuju o svim bitnim pitanji- 
ma), i t.d. Svuda je tu, kao što se vidi, 
pošto trebalo zamijeniti uzročnim vezni- 
kom, pa bi primjeri bili i bolji i jasniji. 

Veznik pošto ima vremensko značenje 
te označuje radnju, koja se dogodila pri- 
je neke druge radnje, koja je izrečena 
glavnom rečenicom. Tako je pošto upo- 
trebljeno u »Borbi« od 21. IX. 1952: »Po- 
što se zaustavio na obali... g. Idn se,,, 
uputio (k mauzoleju)«, ili 14. IX. 1952: 
»Pošto je izložen slučaj malog Ivana Pi- 
rečnika, u pismu se dalje kaže...«, a tako 
ga upotrebljavaju i dobri hrvatski pisci, 
na pr. Kolar (u zbirci »Ili jesmo ili nismo«, 
str. 81... pošto se na brzu ruku spremio, 
on je gord i nepristupačan... pošao k iz- 
lazu; str. 25: Pošto je nesigurnim gla- 
som... zapitao stražara i od njega do- 
znao, gdje je od prilike kuća g. Gumm- 
haltera, on se zaputi u grad; i st). 1 Ma- 
retić (u Gram, i stil. 2, 470, i u Jez, savj., 
99) upućuje na to, da u dobru jeziku pošto 
treba upotrebljavati samo u vremenskoj 
službi. 

Do uzročne službe moglo je doći nasla- 
nianjem na uzročno što, koje se čuje u 
primjerima »Ne volim te, što si zločest« 
ili »Bog nije kriv, što ljudi zlo čine«, koji 
je Maretić uzeo iz Karadžićevih narodnih 
poslovica, No Vuk Karadžić je u početku 
pisao i zašto u uzročnoj službi, te je od 
toga poslije odustao, pa bi tako i svi, 
koji danas veznik pošto uzimaju u uzroč- 
noj svezi, trebali da se povedu za njim 
i da se vrate na bolje (i određenije, jasni- 
je) budući da ili jer. 

Josiv Vončina 


OSVRTI 


RJEČNIK HRVATSKOGA ILI SRPSKO- 

GA JEZIKA, 53. i 54. svezak, Zagreb 1952. 

(Izdanje Jugoslavenske akademije znano- 
sti i umjetnosti) 


Prvi svezak Rječnika hrvatskoga ili 
srpskoga jezika, što ga na svijet izdaje 


Jugoslavenska akađemija, štampan je u 
kolovozu godine 1880. Prvi obrađivač 
Rječnika bio je Đuro Daničić (do god. 
1882.). Nakon njegove smrti nastavio je 
njegovo djelo M, Valjavec (do god. 1897.) 
Treći po redu bio je P. Budmeni (do god. 


